text: Şikayətim Unibankdandır. 24.10.23 tarixində 17:19da Ubank tətbiqinə daxil olaraq Western Union vasitəsi ilə Ukraynaya 300 dollar köçürmə etmişəm. Köçürmə təsdiqləndikdən sonra ekranda sistem xətası yazısı əks olundu və kartımdan komissiya ilə birlikdə 306 dollar çıxdı. Lakin əməliyyata dair MTCN kodu verilmədi. Dərhal bankla əlaqəyə keçərək məlumat verdim. Sabahası gün yenidən əlaqə saxlayaraq şifahi formada mənə kod təqdim etdilər ki, qarşı tərəf bu kodla məbləği ala bilər Ukraynada. Lakin qarşı tərəf banka gedərkən elə bir kodun mövcud olmadığı bildirilib. Daha sonra filiala yaxınlaşmışam, 4 gün ərzində yenidən əlaqə saxlamışam və ödənişi tapa bilmədiklərini qeyd edirlər. Bu gün yenidən müraciət edəndə isə bildirirlər ki, bu bizlik deyil. Western Union cavab vermir bizə, cavab versə köməklik olunar. Ödənişin onların tətbiqindən və onların kartından olmasına rəğmən bu cür məsuliyyətsiz yanaşırlar.